ประกาศกระทรวงการคลังประกาศกระทรวงการคลังเรื่องผลการกู้เงินด้วยวิธีการออกพันธบัตรรัฐบาลเพื่อการบริหารหนี้ในปีงบประมาณพ.ศ. ๒๕๔๙ ครั้งที่ ๒[๑] เพื่ออนุวัติตามความในมาตรา ๑๖ แห่งพระราชบัญญัติการบริหารหนี้สาธารณะพ.ศ. ๒๕๔๘ กระทรวงการคลัง ขอประกาศให้ทราบโดยทั่วกันว่ากระทรวงการคลังได้ดำเนินการกู้เงินโดยวิธีการออกพันธบัตรรัฐบาลเพื่อการบริหารหนี้ในปีงบประมาณ พ.ศ. ๒๕๔๙ ครั้งที่ ๒ เพื่อนำมาใช้ในการปรับโครงสร้างหนี้เงินกู้ EuroCommercial Paper (ECP) ซึ่งใช้เป็นBridge Financingในการปรับโครงสร้างหนี้เงินกู้ธนาคารโลก (IBRD) และธนาคารพัฒนาเอเชีย(ADB) วงเงิน ๑๕๖ ล้านเหรียญสหรัฐ และเงินกู้ FloatingRate Notes (FRNs) วงเงิน ๕๐๐ ล้านเหรียญสหรัฐ ก่อนครบกำหนดเมื่อวันที่๑๐ และ ๓๐ พฤษภาคม ๒๕๔๙ ตามลำดับ โดยมีรายละเอียด ดังนี้๑. กระทรวงการคลังได้ดำเนินการออกจำหน่ายพันธบัตรรัฐบาลเพื่อการบริหารหนี้ในปีงบประมาณ พ.ศ. ๒๕๔๙ ครั้งที่ ๒ วงเงิน ๒๔,๕๐๐ล้านบาท โดยมีรายละเอียด ดังนี้๑.๑ พันธบัตรรัฐบาลนี้มีระยะไถ่ถอน ๓ ปี โดยจะไถ่ถอนครั้งเดียวทั้งจำนวนในวันที่๑๕ พฤษภาคม ๒๕๕๒ และไม่มีการไถ่ถอนก่อนครบกำหนด หากวันไถ่ถอนตรงกับวันหยุดราชการหรือวันหยุดธนาคารแห่งประเทศไทย ก็ให้เลื่อนวันไถ่ถอนเป็นวันทำการถัดไป โดยการชำระคืนต้นเงินกู้ตามพันธบัตรรัฐบาลนี้จะกระทำได้ต่อเมื่อได้รับคืนพันธบัตร๑.๒ พันธบัตรรัฐบาลนี้มีอัตราดอกเบี้ยร้อยละ ๕.๓๗๕ต่อปี ชำระปีละ ๒ ครั้ง ในวันที่ ๑๕ พฤษภาคม และ ๑๕ พฤศจิกายน ของทุกปี สำหรับดอกเบี้ยงวดสุดท้ายจะชำระพร้อมกับต้นเงินของพันธบัตรหากวันครบกำหนดชำระดอกเบี้ยตรงกับวันหยุดราชการ หรือวันหยุดธนาคารแห่งประเทศไทย ก็ให้เลื่อนไปชำระในวันทำการถัดไป๒. การออกจำหน่ายพันธบัตรรัฐบาลใช้วิธีการประมูลดังนี้๒.๑ จำหน่ายพันธบัตรรัฐบาลโดยวิธีประมูลแบบแข่งขันราคาให้แก่ธนาคารแห่งประเทศไทย ธนาคารพาณิชย์ ธนาคารออมสิน ธนาคารอาคารสงเคราะห์ ธนาคารเพื่อการเกษตรและสหกรณ์การเกษตรธนาคารเพื่อการส่งออกและนำเข้าแห่งประเทศไทย ธนาคารพัฒนาวิสาหกิจขนาดกลางและขนาดย่อมแห่งประเทศไทยบริษัทเงินทุน บริษัทหลักทรัพย์ กองทุนบำเหน็จบำนาญข้าราชการ กองทุนสำรองเลี้ยงชีพกองทุนรวม สำนักงานประกันสังคม บริษัทประกันภัย บริษัทประกันชีวิตและสถาบันอื่นๆ ที่มีบัญชีเงินฝากที่ธนาคารแห่งประเทศไทย๒.๒ จำหน่ายพันธบัตรรัฐบาลโดยวิธีประมูลแบบไม่แข่งขันราคาให้แก่มูลนิธิ สหกรณ์ นิติบุคคลเพื่อการสาธารณกุศล การศาสนา ศิลปะ วัฒนธรรม วิทยาศาสตร์ วรรณคดีการศึกษา สาธารณประโยชน์อื่นๆ โดยมิได้มุ่งหวังประโยชน์มาแบ่งปันกัน กองทุนที่เป็นนิติบุคคลที่ใช้ผลประโยชน์จากต้นเงินและผู้มีสิทธิ์ประมูลในตลาดแรกที่ได้แจ้งความประสงค์เข้าร่วมประมูลแบบไม่แข่งขันราคาโดยผู้เข้าประมูลแบบไม่แข่งขันราคาจะต้องเสนอประมูลผ่านสถาบันการเงินที่ได้รับการแต่งตั้งเป็นไพรมารีดีลเลอร์(Primary Dealers) สำหรับการทำธุรกรรมซื้อขายพันธบัตรประเภท Outright กับธนาคารแห่งประเทศไทย (Outright PD)๓. การประมูลพันธบัตรตามนัยข้อ ๒ เริ่มตั้งแต่วันที่๑๐ พฤษภาคม ๕ กรกฎาคม ๒๕๔๙โดยได้รับเงินในวันทำการที่สองนับจากวันประมูล และมีรายละเอียดผลการประมูลพันธบัตรรัฐบาลเพื่อการบริหารหนี้ในปีงบประมาณ พ.ศ. ๒๕๔๙ ครั้งที่ ๒ ตามตารางแนบท้ายประกาศ๔. กระทรวงการคลังได้แต่งตั้งให้ธนาคารแห่งประเทศไทยเป็นผู้จัดจำหน่ายนายทะเบียนและตัวแทนรับจ่ายเงินที่ได้จากการออกพันธบัตร โดยกำหนดค่าธรรมเนียมในการจัดการในอัตราไม่เกินร้อยละ ๐.๑ ของราคาพันธบัตรรัฐบาลที่จำหน่ายได้ ดอกเบี้ยที่ชำระ และต้นเงินกู้ตามพันธบัตรที่ชำระคืน๕. การดำเนินการกู้เงินบาทโดยการออกพันธบัตรรัฐบาลนี้มีต้นทุนการกู้เงินที่แท้จริงเท่ากับร้อยละ ๕.๓๖๙๖ ต่อปี ซึ่งเป็นอัตราที่ต่ำกว่าอัตราดอกเบี้ยโดยเฉลี่ยของเงินกู้ธนาคารโลกและธนาคารพัฒนาเอเชียที่อยู่ที่ระดับร้อยละ ๕.๙๙ ต่อปี และอัตราดอกเบี้ยของเงินกู้Floating Rate Notes ที่อยู่ที่ระดับร้อยละ ๕.๔๓ ต่อปี ทำให้กระทรวงการคลังสามารถประหยัดภาระดอกเบี้ยเป็นเงินประมาณ ๔๘ ล้านบาท ต่อปี ภายในระยะเวลา ๓ ปีประกาศณ วันที่ ๗ สิงหาคม พ.ศ. ๒๕๔๙ศานิตร่างน้อยรองปลัดกระทรวงการคลังหัวหน้ากลุ่มภารกิจด้านรายได้[เอกสารแนบท้าย]๑.ตารางแนบท้ายประกาศ ผลการประมูลพันธบัตรรัฐบาลเพื่อการบริหารหนี้ในปีงบประมาณ พ.ศ. 2549 ครั้งที่ 2(ดูข้อมูลจากภาพกฎหมาย)นันทนา/ผู้จัดทำ๑๒ กันยายน ๒๕๔๙[๑]ราชกิจจานุเบกษา เล่ม ๑๒๓/ตอนพิเศษ ๙๔ ง/หน้า ๗/๖ กันยายน ๒๕๔๙